S partnerom žijete spoločne už nejaký ten rok, dokonca vychovávate potomka či dvoch. Žije sa vám celkom dobre a žiadne obmedzenia vám ruky nezväzujú. Dá sa to aj bez svadby!
Ale zatiaĺ, čo vy s takýmto životom problém nemáte, vaša rodina či niektorí zasobášení priatelia áno. Úmorné otázky, večné podpichovanie či ponosy na to, ako môžete takto žiť… Oni to prežívajú celkom inak ako vy. Paradoxne, nevidia to, že si žijete spokojný život aj "bez papiera", na vašom vzťahu stále hľadajú nedokonalosti, ktoré vám dokážu kedykoľvek vyhodiť na oči. Alebo vám podsúvajú "výhody" manželstva, ktoré predsa pred vami nie sú nijako ukryté.
Ak patríte do skupiny ľudí, ktorí majú rodinu, ale chýba im papier, zrejme si pomerne často vypočujete nasledovné vety:
- A kedy sa konečne vezmete?
- Mali by ste myslieť na tú chúďa dieťa.
- Byť manželmi má svoje výhody.
- Ako vydatá žena budeš lepšie zabezpečená, keby sa niečo stalo…
- Svadba vám predsa nemôže nijako ublížiť
- Za našich čias sa ešte patrilo zosobášiť sa
- Svadba je predsa niečo také krásne
- Keď sa niečo stane, čo potom bude s deťmi, myslíte na to?
- Už ste tak dlho spolu, máte dieťa, na čo ešte čakáte, preboha?
- Ako manželia si predsa môžete vziať výhodnejšiu hypotéku, nie?